****

****

|  |
| --- |
| **โครงงานคุณธรรม**  **โรงเรียนน่านปัญญานุกูล จังหวัดน่าน ปีการศึกษา ๒๕๖๒ ………………………………………………………………………………………………………………………………………………** |

**๑.ชื่อโครงงาน กายสุภาพ ใจสุภาพ**

**๒. ที่มาและความสำคัญของปัญหา**

ในปัจจุบันปัญหาการอยู่ร่วมกันในสังคมที่แต่ละคนต่างทำหน้าที่ โดยขาดความสัมพันธ์ที่ดีต่อกันทำให้ขาดระเบียบวินัยในการดำเนินชีวิตและการทักทายกัน ถือว่าเป็นปัญหาที่สำคัญ เพราะทักทายโดยการไหว้และความมีระเบียบถือเป็นเอกลักษณ์ของวัฒนธรรมไทยที่ชาติยอมรับ ดังนั้นการสร้างส่งเสริมและพัฒนาการไหว้และระเบียบวินัยในการเข้าแถว ถือเป็นสิ่งที่จะช่วยให้คนในสังคมมีปฏิสัมพันธ์ที่ดีต่อกันที่จะนำไปสู่ความปรองดองกันในสังคม

นักเรียนโรงเรียนน่านปัญญานุกูล จังหวัดน่านได้เล็งเห็นความสำคัญของความสัมพันธ์ที่ดีต่อกันในสังคมและสามารถดำรงชีวิตอยู่ในสังคมของนักเรียนที่มีความบกพร่องทางสติปัญญาและบกพร่องทางการได้ยิน ที่มีข้อจำกัดทางการสื่อสารตามสภาพความพิการ จึงได้จัดทำโครงการ “ กายสุภาพ ใจสุภาพ ” ขึ้นเพื่อสร้าง ส่งเสริมและพัฒนาการไหว้ทักทาย และระเบียบวินัยในการเข้าแถว นอกจากจะทำให้ครูบุคลากรและนักเรียนมีปฏิสัมพันธ์ที่ดีต่อกันแล้วยังทำให้นักเรียนได้ฝึกระเบียบวินัยในตนเองอีกด้วย

**๓.วัตถุประสงค์**

๓.๑ ด้านความรู้ (Knowleadge)

. ๓.๑.๑ ความหมายและความสำคัญของการไหว้ และการทักทาย

๓.๑.๒ นักเรียนมีความรู้เกี่ยวกับการไหว้ที่ถูกต้องเหมาะสม

๓.๑.๓ ความหมายและความสำคัญของระเบียบ วินัย

๓.๑.๔ นักเรียนมีความรู้เกี่ยวกับการจัดแถว ระเบียบแถวหน้าเสาธง

๓.๒.๕ นักเรียนมีความรู้เกี่ยวกับการเดินแถวในการไปรับประทานอาหาร

๓.๒ ด้านกระบวนการปฏิบัติ (Process)

๓.๒.๑ ประชุมชี้แจงคณะกรรมการโครงงานกายสุภาพ ใจสุภาพ

๓.๒.๒ นักเรียนแกนนำ แบ่งหน้าที่ในการปฏิบัติกิจกรรมของโครงงาน

๓.๒.๓ ติดตามการดำเนินงานของโครงงานกายสุภาพใจสุภาพ ประกอบด้วยกิจกรรมยิ้มไหว้ทักทายกัน และแถวดีมีระเบียบ เดือนละ 1 ครั้ง

๓.๒.๔ ประเมินผลการดำเนินงานโครงงาน และกิจกรรมในโครงงาน

๓.๒.๕ สรุปการดำเนินโครงงาน

๓.๓ ด้านเจตคติ (Attitude)

๓.๓.๑ เพื่อปลูกฝังให้นักเรียนมีจริยธรรมที่ดีงาม

๓.๓.๒. เพื่อให้นักเรียนมีมารยาทในการไหว้ที่ถูกต้องเหมาะสม

๓.๓.๓ เพื่อให้นักเรียนมีวินัยในการเข้าแถว ระเบียบแถวและการเดินแถว

**๔. ปัญหา**

๔.๑ นักเรียนไหว้ หรือแสดงความเคารพไม่ถูกต้องเหมาะสม

๔.๒ นักเรียนไม่มีวินัยในการเข้าแถวและการเดินแถว

**๕.สาเหตุของปัญหา**

๕.๑ นักเรียนขาดความรู้ความเข้าใจการไหว้ ทักทายกันที่ถูกต้องเหมาะสม

๕.๒ นักเรียนไม่รู้จักหรือขาดความรู้ ความเข้าใจ ในการแสดงความเคารพที่ถูกต้องเหมาะสมต่อครูและผู้ใหญ่

๕.๓. นักเรียนมีพฤติกรรมการเลียนแบบในการทำความเคารพที่ไม่เหมาะสม

๕.๔ นักเรียนขาดความรู้ความเข้าใจในเรื่องระเบียบวินัยในการเข้าแถวและการเดินเป็นแถว

**๖. กลุ่มเป้าหมาย**

เชิงปริมาณ

- นักเรียนโรงเรียนน่านปัญญานุกูล จำนวน ๓๒๗ คน

เชิงคุณภาพ

- นักเรียนโรงเรียนน่านปัญญานุกูล ไหว้ ทักทาย และแสดงความเคารพผู้ใหญ่ได้ถูกต้องเหมาะสม

- นักเรียนมีวินัยในการเข้าแถวและเดินแถวเป็นระเบียบ

- คะแนนความพึงพอใจเฉลี่ยของผู้เข้าร่วมโครงการ มากกว่า ร้อยละ 80

(วัดจากแบบประเมิน)

**๗.วิธีแก้ไขปัญหา**

๗.๑ คณะกรรมการโครงงานกายสุภาพ ใจสุภาพ ระดมความคิดปัญหาที่มีอยู่ในโรงเรียนในด้านความสุภาพและเลือกที่จะแก้ปัญหา ได้แก่ การไหว้และทักทาย แถวดีมีระเบียบ

๗.๒ นำปัญหาที่ได้ไปปรึกษา ครูที่ปรึกษาโครงงาน เพื่อขอคำแนะนำในการดำเนินงานกิจกรรม

๗.๓ รับสมัครนักเรียนแกนนำห้องเรียนละ ๑ คน (หัวหน้าห้อง) และนักเรียนผู้รับผิดชอบโครงงาน แบ่งหน้าที่ในการปฏิบัติกิจกรรมของโครงงาน ดังนี้

**กิจกรรมยิ้มไหว้ทักทายกัน**

๗.๓.๑ นักเรียนผู้รับผิดชอบโครงงาน นักเรียนแกนนำ ฝึกการไหว้ การทำความเคารพเพื่อน ครู ที่ถูกต้องเหมาะสม

๗.๓.๒ นักเรียนผู้รับผิดชอบโครงงาน นักเรียนแกนนำเป็นแบบอย่างนำกิจกรรมไหว้ ทักทายกัน(สวัสดี) หน้าแถว หน้าเสาธงในตอนเช้าทุกวัน พร้อมทั้งให้นักเรียนทุกคนไหว้และทักทาย สวัสดีกันทั้งโรงเรียน

๗.๓.๓ นักเรียนผู้รับผิดชอบโครงงาน นักเรียนแกนนำ นำทำกิจกรรมไหว้ครู น้องไหว้พี่ ทุกเช้าหลังกิจกรรมเคารพธงชาติเสร็จสิ้นแล้ว ก่อนการอบรมนักเรียนในการเข้าแถวตอนเช้า

๗.๓.๔ ส่งเสริมหัวหน้าห้อง นำนักเรียนสวัสดีคุณครู ก่อนขึ้นอาคารเรียน และ

ก่อนเข้าห้องเรียนในทุกวัน

**กิจกรรมแถวดีมีระเบียบ**

๗.๓.๕ นักเรียนผู้รับผิดชอบโครงงาน คณะกรรมการนักเรียน หัวหน้าห้อง ฝึกการเข้าแถวและจัดระเบียบแถวที่ถูกต้อง

๗.๓.๖ ผู้รับผิดชอบโครงงาน คณะกรรมนักเรียน หัวหน้าห้อง นำนักเรียนเข้าแถวหน้าเสาธง และจัดระเบียบแถวให้เป็นระเบียบ

๗.๓.๗ หัวหน้าห้องนำนักเรียนเข้าแถวและเดินแถวในการไปรับประทานอาหาร

๗.๓.๘ มอบเกียรติบัตรห้องเรียนแถวดีมีระเบียบ

๗.๔ ติดตามการดำเนินงานของกิจกรรมยิ้มไหว้ทักทายกัน และแถวดีมีระเบียบ

เดือนละ ๑ ครั้ง

๗.๕ ประเมินผลการดำเนินงานโครงงาน และกิจกรรมในโครงงาน

๗.๖ สรุปการดำเนินโครงงาน

**๘. หลักธรรมที่นำมาใช้**

**- อิทธิบาท ๔** ประกอบด้วย

ฉันทะ คือ ความพอใจรักใคร่ในการทำดี

วิริยะ คือ ความเพียรในการกระทำที่ต่อเนื่องเป็นระยะยาวจนสำเร็จ

จิตตะ คือ ความไม่ทอดทิ้งสิ่งทำนั้น ให้เด่นชัดอยู่ในใจเสมอ

วิมังสา คือ สอดส่องในเหตุผลแห่งความสำเร็จ

**- สังคหวัตถุ ๔**  หลักธรรมที่เป็นเครื่องยึดเหนี่ยวน้ำใจของผู้อื่นผูกไมตรี เอื้อเฟื้อ เกื้อกูล ซึ่งกันและกันประกอบด้วย

ทาน คือ การให้ การเสียสละหรือการเอื้อเฟื้อแบ่งปันของๆตนเพื่อประโยชน์แก่บุคคลอื่น ไม่ตระหนี่ ถี่เหนียว

ปิยวาจา คือ การพูดจาด้วยถ้อยคำที่ไพเราะอ่อนหวาน พูดด้วยความจริงใจ ไม่พูดหยาบคายก้าวร้าว

อัตถจริยา คือ การสงเคราะห์ทุกชนิดหรือการประพฤติในสิ่งที่เป็นประโยชน์แก่ผู้อื่น

สมานัตตา คือ การเป็นผู้มีความสม่ำเสมอหรือมีความประพฤติเสมอต้นเสมอปลายและไว้วางใจให้แก่ผู้อื่น

**๙.ความเชื่อมโยงสู่คุณธรรมอัตลักษณ์**

**เชื่อมโยงสู่คุณธรรมเป้าหมาย** ความสุภาพ

**พฤติกรรมบ่งชี้เชิงบวก**

- ผู้บริหารและครูปฏิบัติตนเป็นแบบอย่างที่ดีแก่นักเรียนในเรื่องคุณธรรมจริยธรรมการไหว้ทักทาย และการมีวินัยในการเข้าแถวร่วมกับนักเรียน

- นักเรียนการไหว้ ทักทาย เพื่อนและแสดงความเคารพครู ผู้ใหญ่ ได้ถูกต้องเหมาะสม

- นักเรียนมีความตระหนักเกี่ยวกับระเบียบวินัยในการเข้าแถวและการเดินแถว

- นักเรียนปฏิบัติตนในการเข้าแถวและการเดินแถวอย่างมีระเบียบ

**๑o.วิธีการวัดและประเมินผล**

๑๐.๑ การสังเกตพฤติกรรม

๑๐.๒ การสอบถาม/สัมภาษณ์

**๑๑ เครื่องมือการวัดและประเมินผล**

๑๑.๑ แบบสังเกตพฤติกรรม

๑๑.๒ การสอบถาม/สัมภาษณ์

**๑๒.ระยะเวลาดำเนินงาน**

ตลอดปีการศึกษา ๒๕๖๒

**๑๓ .งบประมาณ**

๓,๒๗๐ บาท

**๑๔.ผู้รับผิดชอบโครงงาน**

นักเรียนระดับชั้นมัธยมศึกษาปีที่ ๒ จำนวน ๓๗ คน

**๑๕. ที่ปรึกษาโครงงาน**

**๑.** นางจิตรลดา ต้นผล ๖. นางราตรี แก้วอินทร์

๒.น.ส.อันเจอลา ไชยเรียน ๗. นางรัชนีวรรณ บุตรแก้ว

๓.นางวราภรณ์ ศิริเลิศ ๘. น.ส.พิมพิมล นันต๊ะปิน

๔.นายนนท์ธวัช ยอดเรือน ๙. นางนันทิยา สุโนธร

๕.นายทวี ศรีอาคะ

ลงชื่อ........................................ผู้รับผิดชอบโครงงาน ลงชื่อ........................................ผู้รับผิดชอบโครงงาน

(นายสิทธิกร พิศจาร) (นางจิตรลดา ต้นผล)

ลงชื่อ..................................... ลงชื่อ........................................

(นายนงคราญ ดวงตา) (นายสมพงษ์ อุ่นใจ)

รองผู้อำนวยการโรงเรียนน่านปัญญานุกูล ผู้อำนวยการโรงเรียนน่านปัญญานุกูล

ผู้เห็นชอบโครงงาน ผู้อนุมัติโครงงาน

**รายการ วัสดุ / ครุภัณฑ์ ในโครงงานกายสุภาพ ใจสุภาพ**

**กิจกรรมยิ้มไหว้ทักทายกันและแถวดีมีระเบียบ**

|  |  |  |  |  |  |  |
| --- | --- | --- | --- | --- | --- | --- |
| ที่ | รายการ | จำนวน | หน่วย | ราคาต่อหน่วย | จำนวนเงิน | หมายเหตุ |
| 1 | กระดาษเกียรติบัตร | 5 | รีม | 220 | 220 |  |
| 2 | ไวนิลภาพนักเรียนทำความเคารพด้วยการไหว้ | 5 | ป้าย | 500 | 2500 |  |
| 3 | กระดาษ A4 (ดับเบิ้ล A) | 1 | รีม | 110 | 550 |  |
| รวมเงินทั้งสิ้น | |  |  |  | **3,270** |  |

ปฏิทินการปฏิบัติงานโครงงานจิตอาสาพัฒนาโรงเรียน ปีการศึกษา 2562

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ที่ | รายการ | ระยะเวลา | | | | | | | | | | | ผู้รับผิดชอบ |
| พ.ค.  62 | มิ.ย.  62 | ก.ค.  62 | ส.ค.  62 | ก.ย.  62 | ต.ค.  62 | พ.ย  62 | ธ.ค.  62 | ม.ค.  63 | ก.พ.  63 | มี.ค.  63 |
| ๑  P | เขียนโครงงานเสนอขออนุมัติ |  |  |  |  |  |  |  |  |  |  |  |  |
| แต่งตั้งคณะกรรมการโครงงาน |  |  |  |  |  |  |  |  |  |  |  |  |
| ๒  D | รับสมัครนักเรียนแกนนำ ห้องเรียนละ ๑ คน (หัวหน้าห้อง) |  |  |  |  |  |  |  |  |  |  |  |  |
| ประชุมนักเรียนผู้รับผิดชอบโครงงานและนักเรียนแกนนำ เพื่อชี้แจงหน้าที่และการปฏิบัติงาน ข้อตกลงและการประเมิน รายละเอียดของกิจกรรม และการดำเนินงานกิจกรรม |  |  |  |  |  |  |  |  |  |  |  |  |
| **ดำเนินงานดังนี้**  **๑.กิจกรรมยิ้มไหว้ทักทายกัน**  ๑.๑ นักเรียนผู้รับผิดชอบโครงงาน นักเรียนแกนนำ ฝึกการไหว้ การทำความเคารพเพื่อน ครู ที่ถูกต้องเหมาะสม  ๑.๒ นักเรียนผู้รับผิดชอบโครงงาน นักเรียนแกนนำเป็นแบบอย่างนำกิจกรรมไหว้ ทักทายกัน(สวัสดี) หน้าแถว  หน้าเสาธงในตอนเช้าทุกวัน พร้อมทั้งให้นักเรียนทุกคนไหว้และทักทาย สวัสดีกันทั้งโรงเรียน  ๑.๓ นักเรียนผู้รับผิดชอบโครงงาน นักเรียนแกนนำ นำทำกิจกรรมไหว้ครู น้องไหว้พี่ ทุกเช้าหลังกิจกรรมเคารพธงชาติเสร็จสิ้นแล้ว ก่อนการอบรมนักเรียนในการเข้าแถวตอนเช้า |  |  |  |  |  |  |  |  |  |  |  |  |

ปฏิทินการปฏิบัติงานโครงงานกายสุภาพ ใจสุภาพ ปีการศึกษา 2562

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ที่ | รายการ | ระยะเวลา | | | | | | | | | | | ผู้รับผิดชอบ |
| พ.ค.  62 | มิ.ย.  62 | ก.ค.  62 | ส.ค.  62 | ก.ย.  62 | ต.ค.  62 | พ.ย  62 | ธ.ค.  62 | ม.ค.  63 | ก.พ.  63 | มี.ค.  63 |
|  | ๑.๔ ส่งเสริมหัวหน้าห้อง นำนักเรียนสวัสดีคุณครู ก่อนขึ้นอาคารเรียน และก่อนเข้าห้องเรียนในทุกวัน  **๒.กิจกรรมแถวดีมีระเบียบ**  ๒.๑ นักเรียนผู้รับผิดชอบโครงงาน คณะกรรมการนักเรียน หัวหน้าห้อง ฝึกการเข้าแถวและจัดระเบียบแถวที่ถูกต้อง  ๒.๒ ผู้รับผิดชอบโครงงาน คณะกรรมนักเรียน หัวหน้าห้อง  นำนักเรียนเข้าแถวหน้าเสาธง และจัดระเบียบแถวให้เป็นระเบียบ  ๒.๓ หัวหน้าห้องนำนักเรียนเข้าแถวและเดินแถวในการไปรับประทานอาหาร  ๒.๔ มอบเกียรติบัตรห้องเรียนแถวดีมีระเบียบ |  |  |  |  |  |  |  |  |  |  |  | นักเรียนระดับชั้นมัธยมศึกษาปีที่ ๒ |
| ๓  C | - ติดตามการดำเนินงานโครงงานกายสุภาพ ใจสุภาพ  เดือนละ ๑ ครั้ง  - คณะกรรมการสอบถามจากครูและพี่เลี้ยงด้านผลการปฏิบัติตนในการไหว้ ทักทาย ที่ถูกต้องเหมาะสม  - คณะกรรมการสอบถามจากครูและพี่เลี้ยงด้านผลการปฏิบัติตนในการมีวินัย ในการเข้าแถว การเดินแถวอย่างมีระเบียบ  - สอบถามจากนักเรียน |  |  |  |  |  |  |  |  |  |  |  | นักเรียนระดับชั้นมัธยมศึกษาปีที่ ๒ |
| ที่ | รายการ | ระยะเวลา | | | | | | | | | | | ผู้รับผิดชอบ |
|  |  | พ.ค.  62 | มิ.ย.  62 | ก.ค.  62 | ส.ค.  62 | ก.ย.  62 | ต.ค.  62 | พ.ย  62 | ธ.ค.  62 | ม.ค.  63 | ก.พ.  63 | มี.ค.  63 |
| ๔  A | ประเมินผลโครงงาน  สรุปผลการดำเนินงาน |  |  |  |  |  |  |  |  |  |  |  | นักเรียนระดับชั้นมัธยมศึกษาปีที่ ๒ |